b'\n_START_ARTICLE_\nSetge de Gibraltar (1309)\n_START_SECTION_\nMobilitzaci\xc3\xb3 cristiana\n_START_PARAGRAPH_\nEn la campanya van intervenir l\'infant Joan de Castella i d\'Arag\xc3\xb3, Joan Manuel de Castella, Diego L\xc3\xb3pez V d\'Haro, senyor de Biscaia, Joan II Nunyez de Lara, senyor Lara, Alonso P\xc3\xa9rez de Guzm\xc3\xa1n, Fern\xc3\xa1n Ruiz de Salda\xc3\xb1a, i altres magnats i rics homes castellans. Tamb\xc3\xa9 van prendre part en l\'empresa les mil\xc3\xadcies concejiles de Salamanca, Seg\xc3\xb2via, Sevilla, i d\'altres ciutats._NEWLINE_Per la seva banda, el rei Dion\xc3\xads I de Portugal, sogre de Ferran IV de Castella, va enviar un contingent de 700 cavallers a les ordres de Mart\xc3\xadn Gil de Sousa, Alferes del rei de Portugal, i Jaume II d\'Arag\xc3\xb3 va aportar a l\'expedici\xc3\xb3 contra Algesires deu galeres. El Papa Climent V, mitjan\xc3\xa7ant la butlla  "Prioribus, decanis" , emesa el dia 29 d\'abril de 1309 a la ciutat d\'Aviny\xc3\xb3, va concedir a Ferran IV de Castella la desena part de totes les rendes eclesi\xc3\xa0stiques dels seus regnes durant tres anys, per tal de contribuir al sosteniment de la guerra contra el regne de Granada._NEWLINE_Des de Toledo, Ferran IV es va dirigir a C\xc3\xb2rdova, on els emissaris del rei d\'Arag\xc3\xb3 li van anunciar que Jaume II el Just estava disposat per a comen\xc3\xa7ar el Setge d\'al-Mariyya. A la ciutat de C\xc3\xb2rdova el rei Ferran IV va discutir de nou el pla de campanya, ja que el seu germ\xc3\xa0 l\'infant Pere de Castella i de Molina, el seu oncle Joan de Castella i d\'Arag\xc3\xb3, Joan Manuel de Castella i Diego L\xc3\xb3pez V d\'Haro, entre altres, s\'oposaven al projecte de voltar la ciutat d\'Algesires, ja que tots ells preferien saquejar i devastar la Vega de Granada mitjan\xc3\xa7ant una s\xc3\xa8rie d\'atacs successius que desmoralitzaria als musulmans granadins. Aix\xc3\xb2 no obstant, la voluntat de Fernando IV prevaler i les tropes castell\xc3\xa0-lleoneses es van preparar per assetjar Algesires._NEWLINE_Els \xc3\xbaltims preparatius de la campanya van ser realitzats a la ciutat de Sevilla, a la qual Ferran IV va arribar a principis de juliol de 1309. Els queviures i subministraments acumulats a la ciutat de Sevilla per l\'ex\xc3\xa8rcit castell\xc3\xa0-lleon\xc3\xa8s van ser traslladats pel riu Guadalquivir, i posteriorment per mar fins a Algesires._NEWLINE_El 21 de juliol, els estols combinats catalans i castellans, sota l\'almirall Jaspert V de Castellnou van capturar a l\'emirat de Gharnata la ciutat de Ceuta, que es va cedir a Abu-r-Rab\xc3\xad Sulayman ibn Y\xc3\xbassuf, dels mar\xc3\xadnides del Marroc, que al seu torn va pactar amb Nasr ibn Muhammad i va abandonar la lluita contra Granada, per\xc3\xb2 l\'estol d\'Eimeric de Bellve\xc3\xad li va impedir ajudar als granadins.'